
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХА ЙӖРКЕЛЕССИ ҪИНЧЕН" САККУНӖН 
31 СТАТЙИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2004, 60 №; 2005, 63, 64 №-сем; 2006, 66, 69, 72 №-сем; 2007, 73, 74 №-сем; 2008, 76, 77 №-сем; 2009, 80, 81 №-сем; 2010, 84, 86, 87 №-сем; 2011, 89, 91 №-сем; 2012, 
92 (I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 7 №; 2014, 3, 9, 12 №-сем; 2015, 5, 10, 12 №-сем; 2016, 2, 6, 10 №-сем; 2017, 3, 9 №-сем; "Республика" хаҫат, 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, авӑн уйӑхӗн 26-мӗшӗ; 2019, нарӑс уйӑхӗн 20-мӗшӗ, авӑн уйӑхӗн 18-мӗшӗ; 2020, авӑн уйӑхӗн 30-мӗшӗ, раштав уйӑхӗн 17-мӗшӗ; 2021, ака уйӑхӗн 30-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ) 31 статйине ҫакӑн пек улшӑнусем кӗртес:
1) 2-мӗш пая ҫакӑн пек ҫырса хурас:
"2. Муниципаллӑ округ (хула округӗн) уставӗпе килӗшӳллӗн муниципаллӑ округ (хула округӗн) пуҫлӑхӗ:
1) муниципаллӑ суйлавра суйланать е тата ӑна муниципаллӑ округӑн (хула округӗн) представительлӗ органӗ хӑйӗн йышӗнчен суйлать, е тата муниципаллӑ округӑн (хула округӗн) представительлӗ органӗ ӑна конкурс комиссийӗ тӑратнӑ кандидатсен шутӗнчен конкурс пӗтӗмлетӗвӗсем тӑрӑх суйлать;
2) муниципаллӑ суйлавра суйланнӑ чухне е муниципаллӑ округӑн (хула округӗн) представительлӗ органӗн йышне кӗрет те унӑн председателӗн полномочийӗсене пурнӑҫлать, е тата муниципаллӑ округӑн (хула округӗн) вырӑнти администрацине ертсе пырать;
3) муниципаллӑ округӑн (хула округӗн) представительлӗ органӗ ӑна хӑйӗн йышӗнчен суйланӑ чухне унӑн председателӗн полномочийӗсене пурнӑҫлать е тата муниципаллӑ округӑн (хула округӗн) вырӑнти администрацине ертсе пырать. Вырӑнти администрацине ертсе пыракан, муниципаллӑ округӑн (хула округӗн) представительлӗ органӗн пуҫлӑхне суйланӑ муниципаллӑ ҫав округӑн (хула округӗн) депутачӗн полномочийӗсем вӗҫленеҫҫӗ;
4) муниципаллӑ округӑн (хула округӗн) представительлӗ органӗн председателӗн тата муниципаллӑ округӑн (хула округӗн) вырӑнти администрацийӗн пуҫлӑхӗн полномочийӗсене пӗр вӑхӑтра пурнӑҫлама пултараймасть;
5) муниципаллӑ округӑн (хула округӗн) представительлӗ органӗ конкурс комиссийӗ тӑратнӑ кандидатсен шутӗнчен конкурс пӗтӗмлетӗвӗсем тӑрӑх суйланӑ чухне муниципаллӑ округӑн (хула округӗн) вырӑнти администрацине ертсе пырать.";
2) 2.2-мӗш пайӑн пӗрремӗш–тӑваттӑмӗш, улттӑмӗш тата ҫиччӗмӗш абзацӗсене тивӗҫлӗ падежри "муниципаллӑ округ" сӑмахсем хыҫҫӑн тивӗҫлӗ падежри "(хула округӗ)" сӑмахсем хушса хурас. 

Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

